钦定古今图书集成/历象汇编/庶征典/第066卷 > 《天元玉历》 > 《军营杂气篇》
## 钦定古今图书集成/历象汇编/庶征典/第066卷 > 《天元玉历》 > 《军营杂气篇》

两军相当，各占其气，以高厚实长泽之类为胜，以下
薄虚短枯之类为北。气安则军安而治，气散则军乱
而踬。对敌有云来，而其势甚卑，是贼必大至，宜急起
严备。“将军失魄兮，云如蛟龙；军士死亡兮，形如兔雉。
遇四方胜气也，毋向而攻；遇四方死气也，宜顺而击。”
赤气随日出，军行有忧；赤气随日没，外有告急；赤黑
气并行。赤气灭贼，可以获赤气。若独行无黑气，贼不
可得。被围，则平日视围救来处，其气翕翕，新出军行
占云：“逆可屯而顺可击。”